Teks: Cuitan (tweet) mêrupakan pitur nyang bisè digunèin olèh pênggunè buat ngêbagiin tulisan, poto, pidio, atau gif kêpadè publik. Sêcarè umum, cuitan nyang dibagiin bisè kêliat olèh sêmuè pênggunè têrdaptar atau kagak têrdaptar, tapi pênggunè jugè bisè ngatur batêsan kiriman tibang bagi pêngikut têrtêntu. Padè awalnyè, Twitter tibang ngijinin pênggunè buat ngêbagiin tulisan dêngan panjang maksimal 140 karaktêr, tapi padè 7 Nopèmbêr 2017 Twitter udèh nambèhin jumlèh maksimal kiriman ampè 280 karaktêr. Sêlaèn ngirim cuitan liwat situs amè aplikasi, pênggunè jugè bisè ngirim cuitan liwat SMS (buat nêgarè-nêgarè têrtêntu). Pênggunè bisè ngêgunèin Twitter sêcarè gratis, tapi buat ngirim cuitan liwat SMS bakal dikênèin biayè olèh pênyêdiè layanan sèlulèr.
Pertanyaan: Apakah mode retorika yang cocok untuk gaya penulisan yang ada di dalam teks di atas?
Jawaban:

deskriptif